REPUBLIKA HRVATSKA
  ISTARSKA ŽUPANIJA
   OPĆINA MARČANA
        Općinsko vijeće
KLASA: 011-01/26-01/05
URBROJ: 2163-26-1-26-6
[bookmark: _Hlk5952267]Marčana, 28. svibnja 2026.


 Z A P I S N I K

[bookmark: _Hlk60217817]sa 6. sjednice Općinskog vijeća Općine Marčana, održane dana 28. svibnja 2026. godine  u prostoru vijećnice Općine Marčana u Marčani 158.

PRISUTNI:
Vijećnice i vijećnici Općinskog vijeća
· Denis Diković, Josip Percan, Ljiljana Miloš, Fabrizia Percan, Teodora Vitasović,
Josip Peruško, Dean Bolonović, Valentina Žgomba, Branko Vareško

ODSUTNI:
Vijećnici Općinskog vijeća
· [bookmark: _Hlk60141753]Anđelo Valić, Petra Radolović, Matea Valić, Diego Biljuh (opravdano)

OSTALI PRISUTNI: 
· Predrag Pliško, Načelnik Općine Marčana
· Aleks Bilić, pročelnik  Upravnog odjela za društvene djelatnosti, gospodarstvo, financije i javnu nabavu Općine Marčana, 


ZAPISNIČAR:
- Aleksandra Peruško

Započeto u 19,00 sati.

Predsjednik Općinskog vijeća Općine Marčana Denis Diković (U daljnjem tekstu: Predsjednik vijeća) pozdravlja nazočne Općinske vijećnike i ostale prisutne, utvrđuje da je na današnjoj sjednici prisutno 9 vijećnika, odnosno da postoji kvorum te da su odsutni vijećnici Anđelo Valić, Petra Radolović i Matea Valić  opravdali izostanak sa današnje sjednice Općinskog vijeća i otvara sjednicu te predlaže slijedeći 

DNEVNI RED

1. Utvrđivanje i prihvaćanje dnevnog reda sjednice Općinskog vijeća.
2. Pitanja i prijedlozi vijećnika.
3. Usvajanje zapisnika sa 5. sjednice Općinskog vijeća Općine Marčana održane 19. ožujka  2026. godine.
4. Donošenje Zaključka o prihvaćanju Izvješća o radu Općinskog načelnika za drugo polugodište  2025. godine.
5. Donošenje  Godišnjeg izvješća o izvršenju Proračuna  Općine Marčana za 2025. godinu.
6. Donošenje Odluke o raspodjeli rezultata utvrđenog za proračunsku 2025. godinu. 
7. Donošenje Odluke o donošenju Procjene rizika od velikih nesreća za područje Općine Marčana.
8. Donošenje Odluke o izmjenama Odluke o koeficijentima za obračun plaće službenika                     i namještenika u upravnim tijelima Općine Marčana
9. Donošenje Odluke o odabiru najpovoljnijih ponuditelja za dodjelu dozvola za obavljanje djelatnosti na pomorskom dobru na području Općine Marčana.

Ad.1.
[bookmark: _Hlk531608995]Utvrđivanje i prihvaćanje dnevnog reda sjednice Općinskog vijeća.
Predsjednik vijeća predlaže utvrđivanje i prihvaćanje dnevnog reda sjednice Općinskog vijeća.
Rasprave po predloženom dnevnom redu nije bilo.
U vijećnici prisutno 9 vijećnika.

Glasovanje:
ZA- 9 glasova vijećnika
PROTIV – 0 glasova vijećnika
Utvrđuje se da je nakon provedenog glasovanja 9 vijećnika glasovalo ZA, 0 vijećnika glasovalo PROTIV, te se stoga jednoglasno utvrđuje i prihvaća predloženi Dnevni red.

Ad.2.
Pitanja i prijedlozi vijećnika

Vijećnica Teodora Vitasović (U daljnjem tekstu: Vijećnica Vitasović) predlaže tj. traži u ime mještana Kujići da Općina Marčana očisti i pokosi oko škole u Kujići.
Nadalje pita zašto Općina Marčana nema ugovor sa Skloništem za životinje Pula ?
Načelnik Predrag Pliško (U daljnjem tekstu: Načelnik) odgovara vezano za školu Kujići da će se poslati dopis vlasnicima i tražiti očitovanje te naložiti da se očisti oko škole.
Načelnik odgovara vezano za sklonište za životinje da Općina  Marčana ima potpisan ugovor sa Veterinarskom ambulantom Pula za zbrinjavanje životinja,  za higijensko zbrinjavanje otpada te kastraciju mačaka. Također ističe da je Veterinarska ambulanta jeftinija od Skloništa za životinje grada Pule.
Vijećnik Branko Vareško (U daljnjem tekstu: Vijećnik Vareško) postavlja pitanje načelniku ima li informaciju o pročistaču u Dugoj Uvali te  da li će se u dogledno vrijeme uložiti financijska sredstva. Smatra da je pročistač veliki problem.
Načelnik odgovara da je do prije godinu dana taj pročistač održavala Mandalena d.o.o. i brinula se o krupnom otpadu te se krupni otpad zbrinjavao putem Metis d.d. Ističe da je pročistač  mehaničke prirode, preuzimanjem pročistača Vodovod Pula-Labin d.o.o. se obvezao da mora ishoditi vodopravnu dozvolu. Nadalje ima saznanja da se vrše mjerenja i ispitivanja te odabir opreme za pročistač. Iznosi da je  mreža duga par kilometara bila zapuštena kad je Općina Marčana preuzela pročistač od  Zagrebačkog holdinga. Nadalje odgovara da u to vrijeme nismo bili niti educirani niti osposobljeni, ali uspješno su se uklanjale sve greške. U cijevi kanalizacije je prodiralo raslinje i na naš trošak se trebalo to sanirati. Iznosi da se podvodni ispust  kompletno snimio 825 m u daljinu i 40 m u dubinu na pučinu te je taj dio  osiguran od onečišćenja.

Radi prisustvovanja na današnjoj sjednici vijeća, u vijećnicu Općine Marčana dolazi Vijećnik Diego Biljuh (U daljnjem tekstu Vijećnik Biljuh) te se ispričava zbog kašnjenja.

U vijećnici prisutno 10 vijećnika.

Vijećnik Biljuh postavlja pitanja načelniku:
1. Ima li informaciju kad će pročistač u Marčani biti u funkciji ?

Načelnik odgovara da je pročistač u Marčani gotov, uporabnu dozvolu nije dobio jer se čeka priključak HEP-a. Općina Marčana je na Kaliću ustupila jedan dio HEP-u za izgradnju trafostanice. Ističe da je HEP u procesu projektiranja i trebalo bi brzo započeti sa radom. Sumnja da će u ovoj godini to biti gotovo. Nadalje odgovara da je HEP u kompletnoj rekonstrukciji mreže i obećano je da će nakon ljeta profunkcionirati jer se prebacuje mreža sa 10 KV na 20 KV sustav. Također ističe da su u pročistač ugrađeni grijači u elektroniku da ne dođe do kondenzacije i propadanja iste.

Vijećnik Biljuh pita da li se to odnosi i na naselje Peruški i Krnica?
Načelnik odgovara da se rekonstruira kompletna mreža u Općini Marčana. 

2. Vijećnik Biljuh ističe da je dobio video otpada oko Ljubićeve pećine te moli da se provjeri.
Pita da li se mogu na određene punkotove postaviti kamere da se pokuša počinitelje identificirati, spriječiti i kažnjavati ?                   
Načelnik odgovara da se oko Ljubićeve pećine već godinama odlaže otpad. Komunalni redar ima svoju rutu te barem jedan put tjedno obiđe te dijelove. Nadalje ističe da je dio oko Ljubićeve pećine  privatno vlasništvo te je potrebno slati vlasnicima parcele obavijest da sami uklone otpad. Iznosi da je sjeverozapadno od Ljubićeve pećine započela bespravna gradnja te zbog tog  postoji problem sa smećem. 
Vijećnik Biljuh ističe da se radi  o glomaznom otpadu od čišćenja garaža i dr.
Načelnik odgovara da komunalno redarstvo pretražuje otpad te ako nađe papirnati dokaz traži očitovanje od vlasnika dokumenata. Nadalje ističe da će napomenuti komunalnim redarima da češće kontroliraju taj dio.

3. Vijećnik Biljuh iznosi da je dobio informaciju od prijatelja da Općina nabavlja čistilicu od Pula herculanee. Poruka prijatelja je glasila da je čistilica rezervirana za Općinu te da ima preko 20 000 h sati rada, upitno je u kakvom je stanju i koliko će stajati njezino održavanje. Pita je li istina da Općina to kupuje i ako kupuje koji će njezin djelokrug rada biti, hoće li se voziti po Općini ili će se prevoziti na nečemu.?
Načelnik odgovara da čistilica je servisirana i promijenjeni su svi vitalni dijelovi. Ne očekuje da će biti velikih problema što se tiče tehničke ispravnosti. Mišljenja je da će za tu cijenu za Općinu biti dovoljna, nove su preko 200.000,00 EUR. Smatra da je to dobar potez da se sva mjesta barem jedan put mjesečno očiste, a naročito u turističkoj sezoni kad je više smeća.
Vijećnik Biljuh pita da li bi se ona vozila po Općini ili bi se prebacivala iz mjesta u mjesto ?
Načelnik odgovara da bi se vozila po Općini.
Vijećnica Valentina Žgomba (U daljnjem tekstu: Vijećnica Žgomba) ističe da je također dobila informaciju vezano za čistilicu te da je to  ekvivalentno kao da kupimo auto od 400 000 km. Ističe  da je za održavanje nove čistilice potrebno 10.000,00 EUR te je zanima  koliko će biti potrebno za održavanje ovakve čistilice ?
Načelnik odgovara da kaže onom tko joj je to prenio da za takvu vrstu 400 000 km nije ništa i onaj koji je mogao to raditi je  u 11. mjesecu 2024.  odbio doći na sastanak.
Vijećnica Žgomba pita koliko se planira godišnje za održavanje čistilice?
Načelnik odgovara da se za sad ne planira ništa jer dolazi ispravna čistilica. Smatra da se čistilica koja košta 10 % od vrijednosti nove isplati kao i ulaganja u nju. Nadalje odgovara da se i u nove uređaje treba ulagati i servisirati.
Vijećnica Žgomba odgovara da zna da se u sve mora ulagati te pita koliko je planirano ulaganje u čistilicu ?
Načelnik odgovara da je planirano  10% od nabavne vrijednosti.
Vijećnica Žgomba pita da li se Općina planira javiti na natječaj ESF plus za sufinanciranje dodatnih odgojitelja i pomoćnika za djecu s poteškoćama u razvoju u vrtićima u sklopu kojeg se može nabaviti i dodatna didaktička oprema za takvu djecu i vrijednost je do 400.000,00 EUR?
Načelnik odgovara da vjeruje da su u vrtiću upoznati sa natječajem, ali svakako ćemo im skrenuti pozornost.
Vijećnica Žgomba je vidjela da je prošao projekt Razvoja zelene infrastrukture te pita da li je prihvaćeno sve što je navedeno unutra ili samo dio te kad bi mogla krenuti realizacija ?
Načelnik odgovara da je  Općina Marčana uspješno kandidirala  program te je osigurala 1.700.000,00 EUR za zelenu infrastrukturu. Od 7 prijavljenih lokacija, 2 nisu uspjele proći, a to su Kalić i Loborika jer nisu obuhvaćene  građevinskim područjem. Nadalje ističe da je prošao park u Marčani i u Raklju, u Krnici i Peruškima kod nogometnog igrališta i Orbanići oko doma. Očekuje da bi na jesen pokrenuli natječajnu dokumentaciju za javnu nabavu i imamo 24 mjeseca za provedbu.
Vijećnik Vareško pita da li će iz našeg proračuna za taj projekt ići 500.000,00 EUR jer je to bio sastavni dio ozelenjivanja ?
[bookmark: _Hlk531607963]Načelnik odgovara da je 85 %  sufinanciranje Općine, a to je  cca  300.000,00 EUR vlastitih sredstava za 5 velikih lokacija.

[bookmark: _Hlk531608683]Ad.3.
[bookmark: _Hlk224806292][bookmark: _Hlk230683749]Usvajanje zapisnika s 5. sjednice Općinskog vijeća Općine Marčana održane 19. ožujka 2026. godine.
Predsjednik Općinskog vijeća predlaže glasovanje o Usvajanju zapisnika s  5. sjednice Općinskog vijeća Općine Marčana održane 19. ožujka 2026. godine.
Glasovanje:
ZA- 10 glasova vijećnika
PROTIV – 0 glasova vijećnika

 	Utvrđuje se da se nakon provedenog glasovanja, sa  10 glasova ZA,  0 glasova PROTIV, Usvaja zapisnik sa 5. sjednice Općinskog vijeća Općine Marčana održane 19. ožujka 2026. godine.

[bookmark: _Hlk531696708]Ad.4.
 Donošenje Zaključka o prihvaćanju Izvješća o radu Općinskog načelnika za drugo polugodište  2025. godine
[bookmark: _Hlk533696405][bookmark: _Hlk209174310][bookmark: _Hlk531697155]U uvodnom obrazloženju  pročelnik  Upravnog odjela za društvene djelatnosti, gospodarstvo, financije i javnu nabavu Općine Marčana Aleks Bilić (U daljnjem tekstu: Aleks Bilić) iznosi da je Općinski načelnik  odgovoran  za zakonitost rada i usmjeravanje rada upravnih tijela   u obavljanju poslova iz samoupravnog djelokruga Općine Marčana,  nadzire njihov rad, te stoga radi cjelovitosti ovo izvješće sadrži i sumarne podatke o radu upravnih tijela Općine Marčana,  Upravnog odjela za društvene djelatnosti, gospodarstvo, financije i javnu nabavu te Upravnog odjela za prostorno planiranje, zaštitu okoliša, komunalno gospodarstvo i izgradnju. Ostvarivanje funkcije općinskog načelnika očitovalo se i u stalnoj prisutnosti i uvidu u stanje na terenu, neposredne kontakte s građanima i poslovnim partnerima i suradnicima Općine Marčana. Općinski  načelnik je i u drugom polugodištu 2025. godini neposredno obavljao najveći dio operativnih poslova na terenu koji su vezani za praćenje investicijskih ulaganja, te održavanje komunalne infrastrukture i općinskih objekata. Isto tako, obzirom da su čelnici jedinica lokalne samouprave po svojoj funkciji predsjednici turističkih zajednica, znatan dio aktivnosti općinskog načelnika  bio je usmjeren i na redovno funkcioniranje te institucije. Općinski načelnik u mandatu je i predsjednik Lokalne akcijske grupe Južne Istre, čiji je član Općina Marčana, te je dio svog vremena mora posvetiti obnašanju i te dužnosti. Ukratko obrazlaže izvještaj o radu  Načelnika.

Načelnik ističe da je tijekom drugog polugodišta  2025. godine dovršen  postupak javne nabave i odabran je izvođač radova za projekt izgradnje poduzetničkog inkubatora na lokaciji bivše poslovne zgrade Marčanka. Također, vezano uz navedeni projekt sklopljen je ugovor o dodjeli bespovratnih sredstava s  Ministarstvom regionalnog razvoja i fondova EU za izgradnju zgrade poduzetničkog inkubatora u Marčani, čime su ostvareni svi preduvjeti za početka realizacije ovog projekta. Privedena je kraju investicija rekonstrukcije nogometnog igrališta u Marčani zajedno s izgradnjom vodospreme na k.č.br. 508/1 k.o. Marčana, kako za potrebe igrališta, tako i za potrebe budućeg sportskog centra Mandalena. Također, dovršena je rekonstrukcija nogometnog igrališta u Kujići. U drugom polugodištu 2025. godine usvojen je Plan razvoja Općine Marčana za razdoblje od 2025. do 2030. godine. 
Donesen je Urbanistički plan uređenja turističko razvojnog područja Sv. Mikula – Luka nautičkog turizma – marina Rakalj – Sveta Agneza, donesene su i Izmjene i dopune Urbanističkog plana uređenja Krnički porat – Sjeverozapad. Donesena je Strategija zelene urbane obnove, ključni strateški dokument za Općinu Marčana s ciljem osiguravanja održivog razvoja kroz unapređenje zelene infrastrukture.

Rasprave  nije bilo.

Predsjednik vijeća predlaže glasovanje o donošenju Zaključka o prihvaćanju Izvješća o radu Općinskog načelnika za drugo polugodište  2025. godine.

Glasovanje:
ZA- 7 glasova vijećnika
PROTIV – 0 glasova vijećnika
SUZDRŽANO –  3 glasa vijećnika

Utvrđuje se da se nakon provedenog glasovanja, sa 7 glasova ZA, 0 glasova PROTIV, te 3 glasa SUZDRŽANA, donosi  Zaključak o prihvaćanju Izvješća o radu Općinskog načelnika za drugo polugodište  2025. godine.

Ad.5.
Donošenje  Godišnjeg izvješća o izvršenju Proračuna  Općine Marčana za 2025. godinu
U uvodnom obrazloženju Aleks Bilić iznosi da su planirani prihodi  ostvareni u  iznosu od 7.509.862,07 EUR  što  je 2,23 % više od planiranih 7.346.186,18 EUR i 29,11% više od prihoda ostvarenih u 2024. godini (5.816.430,37 EUR). U 2025. godinu iz 2024. godine bilo preneseno 1.744.497,18 EUR  viška prihoda,  te da je u  2025. godini bilo  raspoloživo 9.254.359,25 EUR. Iznosi  da je  u 2025. godinu iz 2024. godine bilo preneseno 1.149.568,99 EUR,   viška prihoda, što uvećano za preneseni višak prihoda iz prošlih razdoblja u visini od 1.744.497,18 EUR, čini ukupni raspoloživi višak u visini od 2.709.843,21 EUR, koji će se uvrstiti u Prve izmjene i dopune Proračuna Općine Marčana za 2026. godinu.  Porezni prihodi ostvareni su u visini od 3.989.988,71 EUR, što je, također, više od planiranog za 4,58% i 7,16% više u odnosu na 2024. godinu, dok su prihodi za posebne namjene, među kojima su najznačajniji komunalni doprinos i komunalna naknada, ostvareni su u iznosu od 1.088.273,19 EUR, što je povećanje od 5,87% u odnosu na 2024. godinu, dok su sve vrste prihoda za posebne namjene ostvarene u visini od 1.292.994,97, ili 103,12% više od 2024. godine i 100,25% od planiranog. U 2025. godini primljeno je 335.580,34 EUR pomoći, što je za 13,30% više od planiranog, od čega su najznačajnije  pomoć Ministarstva kulture (za sanaciju arheoloških nalazišta), pomoć Državnog proračuna RH za fiskalnu održivost dječjih vrtića,  Ministarstva graditeljstva i Istarske županije. Iznosi  da je otplaćeno 71.429,76 EUR glavnice kreditnog zaduženja, pa je stanje tog duga  s početnih 327.386,34 EUR    do kraja 2025. godine smanjeno na  255.956,58 EUR. Ističe  da su svi tekući programi vezani za društvene djelatnosti, vatrogastvo, komunalnu infrastrukturu, gospodarenje otpadom i druge djelatnosti iz samoupravnog djelokruga Općine Marčana uspješno su se ostvarivali tijekom  2025. godine,  te da se tijekom čitave 2025. godine nastavilo  s pripremom i kandidiranjem projekata za financiranje sredstvima europskih fondova i drugih javnih izvora.
Vijećnik Vareško iznosi da je iz godišnjeg izvještaja o izvršenju proračuna za 2025. godinu zaključio da bi načelnik bio primjereniji za direktora neke financijske ustanove jer ako bi se ovi preneseni viškovi tretirali kao prihodi onda bi načelnik imao veliku plaću. Smatra da u Općinama ne bi smjelo biti prenesenih viškova u iznosu od 2.700.000,00 EUR te mišljenja je da je to dokaz da se ne radi kako treba ili se nisu isplanirala dobro investicijska ulaganja ili se nisu izvršila. Pita zašto se stalno prenašaju viškovi ?
Načelnik odgovara da je gradnja poduzetničkog inkubatora potpisana kasnije od planiranog, za financiranje izgradnje Osnovne škole Marčana i dvorane u proračunu mora biti 1.000.000,00 EUR, 500.000,00 EUR je planirano za rekonstrukciju D66. Nadalje iznosi da treba isfinancirati 40% poduzetničkog inkubatora i sportske dvorane u Krnici. Višak koji je prenesen biti će potrošen. Ističe da je za dvoranu u Krnici potrebno 3.000.000,00 EUR, za projekt Zelene infrastrukture potrebno je minimalno  300.000,00 EUR. Smatra da će se 2.700.000,00 EUR viška lako potrošiti i samim tim šta je pad prihoda komunalnog doprinosa, manje se gradi i prodaja parcela je stala. Ne želi naše stanovništvo opteretiti sa dodatnim porezima.
Rasprave više nije bilo.
Predsjednik vijeća predlaže glasovanje o donošenju  Godišnjeg izvješća o izvršenju Proračuna  Općine Marčana za 2025. godinu.

Glasovanje:
ZA- 7 glasova vijećnika
PROTIV – 0 glasova vijećnika
SUZDRŽANO –  3 glasova vijećnika

Utvrđuje se da se nakon provedenog glasovanja, sa  7 glasova ZA, 0 glasova PROTIV, te 3 glasa SUZDRŽANA, donosi Godišnje izvješće o izvršenju Proračuna  Općine Marčana za 2025. godinu

Ad.6.
[bookmark: _Hlk209175066]Donošenje Odluke o raspodjeli rezultata utvrđenog za proračunsku 2025. godinu.
U uvodnom obrazloženju Aleks Bilić iznosi da se ovom Odlukom provodi  preraspodjela ostvarenog viška prihoda i primitaka nad rashodima i izdacima Općine Marčana za 2025. godinu u svrhu knjigovodstvenog usklađenja na računima podskupine 922 te se utvrđuje namjena i raspodjela dijela viška neutrošenih namjenskih prihoda uz pridržavanje ograničenja u skladu s propisima iz područja proračuna. Ostvareni višak rasporedit će se po izvorima financiranja za namjene po pojedinim programima, aktivnostima i projektima prilikom donošenja prvih izmjena i dopuna Proračuna Općine Marčana za 2026. godinu, sukladno Zakonu o proračunu.
Rasprave nije bilo.
Predsjednik vijeća predlaže glasovanje o donošenju  Odluke o raspodjeli rezultata utvrđenog za proračunsku 2025. godinu

Glasovanje:
ZA- 7 glasova vijećnika
PROTIV – 0 glasova vijećnika
SUZDRŽANO –  3 glasova vijećnika

Utvrđuje se da se nakon provedenog glasovanja, sa  7 glasova ZA, 0 glasova PROTIV, te 3 glasa SUZDRŽANA, donosi Odluka o raspodjeli rezultata utvrđenog za proračunsku 2025. godinu.


Ad.7.
Donošenje Odluke o donošenju Procjene rizika od velikih nesreća za područje Općine Marčana.
U uvodnom obrazloženju Aleks Bilić iznosi da Procjena rizika označava metodologiju kojom se utvrđuju priroda i stupanj rizika, prilikom čega se analiziraju potencijalne prijetnje i procjenjuje postojeće stanje ranjivosti koji zajedno mogu ugroziti stanovništvo, materijalna i kulturna dobra, biljni i životinjski svijet i sl., te da rizik obuhvaća kombinaciju vjerojatnosti nekog događaja i njegovih negativnih posljedica. Iznosi da se Procjenom  uređuju opasnosti i rizici koji ugrožavaju Općinu Marčana, procjenjuju potrebe i mogućnosti za sprječavanje, umanjivanje i uklanjanje posljedica katastrofa i velikih nesreća te stvaraju uvjeti za izradu planova zaštite i spašavanja stanovništva, uz djelovanje svih mjerodavnih struktura, operativnih snaga zaštite i spašavanja i resursa cjelovitog i sveobuhvatnog županijskog sustava upravljanja u zaštiti od katastrofa i velikih nesreća, te da je Procjenu   izradilo ovlašteno trgovačko društvo DLS d.o.o., sa sjedištem u Rijeci u koordinaciji s Općinom Marčana, čija je radna skupina surađivala i dostavljala mu  sve potrebne podatke. Isto tako, iznosi da se  članovima Stožera civilne zaštite Općine Marčana raspravljeno  o predmetnoj Procjeni. 
Rasprave nije bilo.
Predsjednik vijeća predlaže glasovanje o donošenju  Odluke o donošenju Procjene rizika od velikih nesreća za područje Općine Marčana..
Glasovanje:
ZA- 10 glasova vijećnika
PROTIV – 0 glasova vijećnika
SUZDRŽANO –  0 glasova vijećnika

Utvrđuje se da se nakon provedenog glasovanja, sa  10 glasova ZA, 0 glasova PROTIV, te 0 glasova SUZDRŽANA, donosi Odluka o donošenju Procjene rizika od velikih nesreća za područje Općine Marčana.

Ad.8.
Donošenje Odluke o izmjenama Odluke o koeficijentima za obračun plaće službenika                     i namještenika u upravnim tijelima Općine Marčana
[bookmark: _Hlk535327980]U uvodnom obrazloženju Aleks Bilić iznosi da se predloženom Odlukom treba odrediti  koeficijent za obračun plaće novog radnog mjesta - Savjetnik za nabavu, projekte i EU fondove, dok se istovremeno ukida  koeficijent za postojeće radno mjesto, koje se ukida -   Samostalni upravni referent za društvene djelatnosti, gospodarstvo, EU fondove i javnu nabavu, što je oboje predviđeno posljednjim o izmjenama i dopunama Pravilnika o unutarnjem redu Upravnog odjela za društvene djelatnosti, gospodarstvo, financije i javnu nabavu.

Rasprave nije bilo.
Predsjednik vijeća predlaže glasovanje o donošenju Odluke o izmjenama Odluke o koeficijentima za obračun plaće službenika i namještenika u upravnim tijelima Općine Marčana.
Glasovanje:
ZA- 9 glasova vijećnika
PROTIV – 1 glas vijećnika
SUZDRŽANO –  0 glasova vijećnika

Utvrđuje se da se nakon provedenog glasovanja, sa  9 glasova ZA, 1 glas PROTIV, te 0 glasova SUZDRŽANA, donosi Odluka o izmjenama Odluke o koeficijentima za obračun plaće službenika  i namještenika u upravnim tijelima Općine Marčana.

Ad.9.
Donošenje Odluke o odabiru najpovoljnijih ponuditelja za dodjelu dozvola za obavljanje djelatnosti na pomorskom dobru na području Općine Marčana.
U uvodnom obrazloženju Aleks Bilić iznosi  da se na  temelju provedenog 2. Javnog natječaja za dodjelu dozvola na pomorskom dobru na području Općine Marčana za 2026. godinu od 03. travnja 2026. godine i provedenom postupku Povjerenstva za provedbu javnog natječaja za dodjelu dozvola na pomorskom dobru održane dana  12. svibnja 2026. godine predlažu najpovoljniji ponuditelji za dodjelu dozvola za obavljanje djelatnosti na pomorskom dobru na području Općine Marčana na vremensko razdoblje od 3 (tri) godine, i to: 
1. Dozvola za obavljanje djelatnosti iznajmljivanja sredstava – brodica na motorni pogon -Obrt „NIKOLINA“, vl Alen Buršić iz Krnice, Krnica 34A, 
2.   Dozvola za obavljanje djelatnosti iznajmljivanja sredstava / opreme za rekreaciju i sport i to: brodica na motorni pogon - Obrt „ŠKRAPA“, vl. Milan Vareško iz Velikih Vareški, Veliki Vareški 11.
Rasprave nije bilo.
Predsjednik vijeća predlaže glasovanje o donošenju  Odluke o odabiru najpovoljnijih ponuditelja za dodjelu dozvola za obavljanje djelatnosti na pomorskom dobru na području Općine Marčana.

Glasovanje:
ZA- 10 glasova vijećnika
PROTIV – 0 glasova vijećnika
SUZDRŽANO –  0 glasova vijećnika

Utvrđuje se da se nakon provedenog glasovanja, sa  10 glasova ZA, 0 glasova PROTIV, te 0 glasova SUZDRŽANA, donosi  Odluka o odabiru najpovoljnijih ponuditelja za dodjelu dozvola za obavljanje djelatnosti na pomorskom dobru na području Općine Marčana.

Predsjednik vijeća se zahvaljuje prisutnima te zatvara današnju sjednicu općinskog vijeća.

Sjednica Općinskog vijeća zaključena u 19,20 sati.


Zapisničar:
Aleksandra Peruško, v.r.


                                                                          PREDSJEDNIK OPĆINSKOG  VIJEĆA
                                                                                               Denis Diković, v.r.



